Matthew Tkachuk

Matthew Tkachuk (s. 11. joulukuuta 1997 Scottsdale, Arizona, Yhdysvallat) on yhdysvaltalainen jääkiekkoilija, joka pelaa NHL-joukkue Florida Panthersissa. Hän pelasi aiemmin Calgary Flamesissä, joka varasi hänet ensimmäisellä kierroksella .
Tkachuk on jääkiekkoilija Keith Tkachukin poika. Hänen nuorempi veljensä Brady on Ottawa Senatorsin kapteeni.
Tkachuk voitti kaksi peräkkäistä Stanley Cupia Pantherissa kausina ja .
Ura.
Seuraura.
Junioriura.
Tkachuk pelasi kauden 2012–2013 T1EHL-juniorisarjaa St. Louis Bluesissa, jonka jälkeen London Knights varasi hänet 64. pelaajana Canadian Hockey Leaguen varaustilaisuudessa. Tkachuk vietti vuodet 2013–2015 kuitenkin Yhdysvaltain maajoukkueen kehitysohjelman mukana. Kaudella 2014–2015 hän oli Yhdysvaltain alle 18-vuotiaiden maajoukkueen toiseksi eniten pisteitä ja maaleja tehnyt pelaaja Auston Matthewsin jälkeen tehopistein 38+58=96.
Tkachuk sai tarjouksen opiskella Notre Damen yliopistossa, mutta hän päättikin siirtyä London Knightsiin kaudeksi 2015–2016. Syynä oli joukkueen laadukas historia pelaajien kasvualustana NHL-liigaan. Hän pelasi kauden aikana myös CCM/USA Hockey All-American Prospects Gamessa. Tkachuk voitti Canadian Hockey Leaguen mestaruuden eli Memorial Cupin.
NHL-ura.
Calgary Flames valitsi Tkachukin kuudentena pelaajana . Tulokaskaudellaan hän sijoittui parhaalle tulokkaalle annettavan Calder Memorial Trophyn äänestyksessä sijalle seitsemän. Kaudella Tkachuk valittiin Flamesin varakapteeniksi ja hän teki samalla kaudella ensimmäisen hattutemppunsa ja uransa sadannen syöttöpisteen. Ennen kauden alkua Tkachuk teki kolmen vuoden jatkosopimuksen Flamesin kanssa. Hän ylitti ensimmäisen kerran 100 tehopisteen rajan kaudella , tehden 104 tehopistettä runkosarjassa.
Heinäkuussa 2022 Flames kauppasi Tkachukin ja ehdollisen neljännen kierroksen varausvuoron vuoden 2025 varaustilaisuudessa Florida Panthersiin vaihdossa Jonathan Huberdeauhun, MacKenzie Weegariin, Cole Schwindtiin ja ehdolliseen ensimmäisen kierroksen varausvuoroon. Siirron jälkeen Tkachuk teki Panthersin kanssa kahdeksanvuotisen ja yhteensä 76 miljoonan dollarin arvoisen sopimuksen. Ensimmäisellä kaudellaan Panthersissa hän teki 109 tehopistettä ja oli ehdolla Hart Memorial Trophyn saajaksi. Tkachuk voitti Panthersissa Stanley Cupin peräkkäisinä kausina ja .
Maajoukkueura.
Tkachuk osallistui World U-17 Hockey Challengeen vuonna 2014 joukkueen voittaessa kultaa.
Tkachuk pelasi myös alle 18-vuotiaiden maailmanmestaruuskilpailuissa vuonna 2015, jolloin joukkue voitti kultaa. Hän voitti turnauksen syöttöpörssin ja oli Yhdysvaltain kolmanneksi eniten tehopisteitä tehnyt pelaaja Auston Matthewsin ja Jeremy Braccon jälkeen (2+10=12). Tkachuk valittiin myös yhdeksi joukkueensa kolmesta parhaasta pelaajasta.
Tkachuk oli mukana pronssia voittaneessa Yhdysvaltojen maajoukkueessa vuoden 2016 nuorten maailmanmestaruuskilpailuissa.
Pelityyli.
Tkachukia on kuvailtu pelityyliltään voimahyökkääjäksi, joka ei pelkää mennä koviin tilanteisiin. Hänellä on taipumusta ottaa turhia jäähyjä. Häntä on laajalti verrattu myös isäänsä Keith Tkachukiin.
Yksityiselämä.
Tkachuk on isänsä äidin puolelta amerikanirlantilainen. Hänen isänsä isänpuoleinen suku on joko Venäjältä, Ukrainasta tai Puolasta. Tom Fitzgerald on Tkachukin isän serkku äidin puolelta. Matthew Tkachuk on äitinsä puolelta amerikanukrainalainen.